Ministru kabineta rīkojuma projekta

„Par valstij dividendēs izmaksājamo valsts akciju sabiedrības „Ceļu satiksmes drošības direkcija” peļņas daļu”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par valsts un pašvaldību kapitāla daļām un kapitālsabiedrībām” 3.panta trešā daļa un Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” 5.punkts.  Ministru kabineta 2009.gada 15.decembra sēdes protokola Nr.88 104.§ 2.punkts. |
| 2. | Pašreizējā situācija un problēmas | Valsts akciju sabiedrība „Ceļu satiksmes drošības direkcija” (turpmāk – kapitālsabiedrība) komercdarbību 2010.gadā ir noslēgusi ar peļņu LVL 2769686 apmērā.  Saskaņā ar likuma „Par valsts un pašvaldību kapitāla daļām un kapitālsabiedrībām” 3.panta trešo daļu un Ministru kabineta 2009.gada 15.decembra noteikumu Nr.1471 „Kārtība, kādā tiek noteikta valsts budžetā izmaksājamā peļņas daļa par valsts kapitāla izmantošanu” (turpmāk noteikumi Nr.1471) 4.1 punktu minimālo dividendēs izmaksājamo peļņas daļu par 2010. pārskata gadu kapitālsabiedrībām, kurās visas kapitāla daļas tieši vai pastarpināti pieder valstij nosaka, – 90 procentu apmērā no attiecīgās kapitālsabiedrības tīrās peļņas, ja valsts budžeta likumā kārtējam gadam nav noteikts citādi. Tādejādi kapitālsabiedrībai pēc lēmuma pieņemšanas par dividenžu sadali Valsts kasē par 2010.gadu būtu jāieskaita dividendes LVL 2492717 apmērā.  Savukārt, noteikumu Nr.1471 5.punkts noteic, ka Ministru kabinets pēc kapitāla daļu turētāja pamatota priekšlikuma valsts kontrolētajai kapitālsabiedrībai var noteikt atšķirīgu dividendēs izmaksājamo minimālo peļņas daļu par attiecīgo pārskata gadu, ja ir nepieciešams novērst draudus komercdarbības ilgtspējīgai attīstībai un konkurētspējas saglabāšanai. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekts **“**Par valstij dividendēs izmaksājamo valsts akciju sabiedrības „Ceļu satiksmes drošības direkcija” peļņas daļu””paredz kapitālsabiedrībai par 2010.gadu valsts budžetā dividendēs izmaksājamo peļņas daļu noteikt 50% apmērā no kapitālsabiedrības tīrās peļņas.  Rīkojuma projektam, atbilstoši noteikumu Nr.1471 5.1. apakšpunktam, sniedzam sekojošu ekonomisko pamatojumu:  -saskaņā ar likuma „Par valsts un pašvaldību kapitāla daļām un kapitālsabiedrībām” 107.pantu, ja reorganizācijā iesaistītajām kapitālsabiedrībām ir viens kapitāla daļu turētājs, lēmumu par reorganizācijas uzsākšanu pieņem akcionāru sapulce. Informējam, ka 2011.gada 17.maijā valsts akciju sabiedrības „Ceļu satiksmes drošības direkcija” akcionāru sapulce un valsts akciju sabiedrības „Biķernieku kompleksā sporta bāze” akcionāru sapulce pieņēma lēmumu apstiprināt valsts akciju sabiedrības „Biķernieku kompleksā sporta bāze” un valsts akciju sabiedrības „Ceļu satiksmes drošības direkcija” reorganizāciju apvienošanās ceļā, pievienojot valsts akciju sabiedrību „Biķernieku kompleksā sporta bāze” valsts akciju sabiedrībai „Ceļu satiksmes drošības direkcija”. Savukārt, 2011.gada 6.jūlijā Uzņēmumu reģistrs ir izdarījis atzīmi Komercreģistrā par reorganizācijas spēkā stāšanos;  - reorganizācijas rezultātā valsts akciju sabiedrība „Ceļu satiksmes drošības direkcija” ir pārņēmusi kredītsaistības vairāk kā Ls 300000 apmērā;  - valsts akciju sabiedrībai „Ceļu satiksmes drošības direkcija” nepieciešami papildus finanšu līdzekļi transportlīdzekļu un to vadītāju valsts reģistrā infrastruktūras drošības jautājumu realizēšanai;  - nepieciešami finanšu resursi (skatīt pie citas informācijas) Biķernieku kompleksās sporta bāzes drošības jautājumu izstrādei un realizēšanai, kā arī lai turpmāk bāzi varētu izmantot dažāda līmeņa auto un moto sacensībām. |
| 5. | Projekta izstrādē iesaistītās institūcijas | Valsts akciju sabiedrība „Ceļu satiksmes drošības direkcija” |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Šobrīd apzināts minimālais investīciju apjoms, lai nodrošinātu minimālās drošības prasības Biķernieku sporta kompleksās bāzes drošības jautājumiem un arī turpmāk bāzi varētu izmantot dažāda līmeņa auto un moto sacensībām:  -esošo trases norobežojošo tērauda drošības žogu un barjeru gar tribīnēm (starta - finiša taisnes zonā) remonts un paaugstināšana saskaņā ar pieaicinātā starptautiskās autosporta federācijas eksperta slēdzienu (1400 metri) – Ls 70000;  -esošo trases norobežojošo dzelzsbetona drošības konstrukciju remonts, pārvietošana (800 metri) – Ls 32000;  -smilts drošības uzbērumu pārbūve, uzbēršana, esošo bremzēšanas drošības zonu padziļināšana ar grunts norakšanu (5000 kv.m) – Ls45000;  -trases norobežojošā žoga lokāls remonts un atjaunošana, krāsošana, vārtu remonts, nolūkā nodrošināt nepiederošu personu neiekļūšanu trasē sacensību laikā (12000 metri) – Ls 180000;  -trases horizontālo un vertikālo marķējumu atjaunošana (1000 kv.m) – Ls 8000;  -esošās lietus ūdens kanalizācijas sistēmas, apsekošana, attīrīšana, bojāto posmu atrakšana, nomaiņa, aku un gūliju remonts, Šmerļupītes attīrīšana no krūmiem un padziļināšana (BKSB teritorijā) - visi pasākumi nepieciešami lietus ūdens savākšanai un novadīšanai, lai nodrošinātu lietus ūdens neuzkrāšanos starta finiša, administratīvajā un tehniskajā zonās – Ls 55000;  -trases apbūvētās zonas inženiertopgrāfijas sagatavošana (30 ha) – Ls 5000;  -trases un teritorijas apgaismojuma izbūve ar projekta izstrādi (12000m)- Ls130000;  -video novērošanas sistēmas (drošības, apsardzes un sporta pasākumu organizēšanai) izbūve trases apbūvētajā zonā (25ha) –Ls 112000;  -apskaņošanas, apziņošanas un vizuālās brīdināšanas tīklu izbūve trases apbūvētajā zonā (25 ha) – Ls85000;  -sakaru tīklu izbūve gar trasi sporta pasākumu organizēšanai (6000 metri) – Ls 25000;  -siltumapgādes sistēmas izbūve administratīvajā ēkā (500 kv.m) – Ls 12000;  -administratīvās ēkas renovācija ar pārplānošanu, norobežojošo konstrukciju siltināšanu un jumta atjaunošanu (800kv.m) – Ls 250000;  -tiesnešu un trases vadības ēkas renovācija ar fasādes atjaunošanu (350 kv.m) –Ls 105000;  -teritorijas attīrīšana no krūmiem, pļaušana, zālienu atjaunošana (14 ha) –Ls8000;  -tribīņu nesošo konstrukciju remonts, nostiprināšana, ar mērķi novērst avārijas stāvokli, kas fiksēts tribīņu tehniskās apsekošanas slēdzienā (17 būves) – Ls 170000;  -atsevišķu nelikumīgo būvju legalizācija vai nojaukšana, atsevišķu avārijas stāvoklī esošo ēku lokāla nostiprināšana, nožogošana vai nojaukšana (30 ēkas) –Ls 60000;  -asfaltbetona seguma lokāls remonts piebraucamajiem ceļiem, stāvlaukumos, administratīvajā un tehniskajā zonā (4000 kv.m) – Ls 80000;  -kartinga trases asfaltbetona seguma remonts, norobežojošo apmaļu pārbūve atbilstoši drošības prasībām (1200 kv.m) –Ls 42000;  -trases asfaltbetona seguma lokāls remonts (50% no 50000 kv.m) – Ls 540000.  Iepriekš minēti projekti izmaksā Ls 2 014 000,00. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2011.gads** | | Turpmākie trīs gadi (tūkst. latu) | | |
| **2012** | **2013** | **2014** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 129 193,4 | -1 384,8 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 129 193,4 | -1 384,8 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -1 384,8 | 0 | 0 | 0 |
| 3.1. valsts pamatbudžets | 0 | -1 384,8 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav attiecināms. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, valsts akciju sabiedrība „Ceļu satiksmes drošības direkcija” |
| 2. | Projekta izpildes ietekme uz pārvaldes funkcijām | Funkcijas netiek paplašinātas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekta izpildei nav nepieciešams radīt jaunas pārvaldes institūcijas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

Anotācijas II, IV, V un VI sadaļa – projekts šīs jomas neskar

Satiksmes ministrs U.Augulis

Vīza:

Valsts sekretārs A.Matīss

01.08.2011.

1221

J.Golubevs, 67025701,

janis.golubevs@csdd.gov.lv